משרד התפוצות והמאבק באנטישמיות

משרד התפוצות והמאבק באנטישמיות הוא משרד ממשלתי אשר אמון על הקשר בין מדינת ישראל ליהדות התפוצות ועל המאבק באנטישמיות.

המשרד הוקם בממשלה ה-32, בשם "משרד ההסברה והתפוצות". תחומי אחריותו של המשרד היו דיפלומטיה ציבורית (הסברה), חברה ותפוצות, מרכז ההסברה, לשכת הפרסום הממשלתית ולשכת העיתונות הממשלתית. עם הקמתה של הממשלה ה-33 שונה שם המשרד ל"משרד לירושלים והתפוצות". עם הקמתה של הממשלה ה-34 שונה השם ל"משרד התפוצות", וענייני ירושלים עברו אז למשרד ראש הממשלה.

תחומי העיסוק במשרד:
 תפוצות - שמירת הקשר עם הקהילות היהודיות בתפוצות, באמצעות מיזמים לחיזוק הזהות היהודית והקשר לישראל.
 מאבק באנטישמיות ברחבי העולם.
 הבטחת קיום חיים יהודיים בתפוצות, אישיים וקהילתיים.
 חיזוק הקשר בין הישראלים לתפוצות - במסגרת תחום זה, מתקיימים מיזמים של הטמעת הנושא במערכת החינוך הישראלית, חיבור מובילי דעה ישראלים לתחום זה, מיזם בתי ספר תאומים בהובלת הסוכנות היהודית ופעילות במדיה.

ביוני 2014 עברה החלטת הממשלה מספר 1660, אשר קובעת כי באחריות משרד התפוצות לייסד תוכנית רב שנתית שתהא משותפת למדינת ישראל ולעם היהודי בתפוצות, ותגובש על בסיס דו-שיח עם העולם היהודי במטרה לחזק את הזהות היהודית בתפוצות ואת הקשר בין יהודי התפוצות למדינת ישראל כאשר המימון הוא שליש של ממשלת ישראל ושני שלישים הם כספי פילנתרופיה יהודית. בעקבות החלטה זו הוקמה "היוזמה המשותפת לממשלת ישראל ולעם היהודי" ובשיתוף ארגון "Mosaic United" הוקמו מספר פלטפורמות לחיזוק הזהות היהודית והקשר לישראל בקרב צעירים בגיל 13 - 35 ברחבי העולם.

היסטוריה
ממוזער|עץ המשאלות של תלמידי יונייטאד מטעם משרד התפוצות והמאבק באנטישמיות אשר הוצב בכיכר החטופים במהלך מלחמת חרבות ברזל

במערכת הבחירות לכנסת החמש עשרה ולראשות הממשלה, ב-1999, התאגדו מפלגת העבודה, מפלגת מימד ומפלגת גשר לרשימה אחת לקראת הבחירות. יו"ר מפלגת העבודה ומועמדה לראשות הממשלה, אהוד ברק, הבטיח ליו"ר מפלגת מימד, הרב מיכאל מלכיאור, תיק בממשלתו. ביום השבעת הממשלה כמעט ולא נותרו תיקים ומלכיאור העמיד את המשך השותפות הפוליטית בין שתי המפלגות בסכנה. בסופו של דבר, מינה ברק את מלכיאור לשר במשרד ראש הממשלה, שיופקד על ענייני תפוצות וחברה. חרף הבטחת ברק, ולמרות השם המבטיח שניתן לתפקיד, מלכיאור התעסק בעיקר בענייני תפוצות.

עם הקמת ממשלתו של אריאל שרון לא מונה שר בתפקיד זה. לאחר הבחירות לכנסת השש עשרה, וזמן קצר לאחר כינונה של ממשלה חדשה בראשות שרון, מונה נתן שרנסקי לשר בלי תיק, המופקד על ענייני ירושלים, חברה ותפוצות. מפלגתו של שרנסקי, ישראל בעליה, ספגה בבחירות אלה מכה, כאשר זכתה בשני מנדטים בלבד. שרנסקי התפטר מהכנסת כדי לפנות מקום למרינה סולודקין, והמפלגה התמזגה בליכוד. בשנת 2005 התפטר שרנסקי מהממשלה על רקע תוכנית ההתנתקות, ואיש לא מונה במקומו. זמן קצר לאחר מכן מונה סגן שר החינוך, מיכאל מלכיאור, לסגן שר במשרד ראש הממשלה, המופקד על ענייני חברה ותפוצות.

גם בממשלתו של אהוד אולמרט לא מונה בתחילה שר לתפקיד זה. בסבב התיקים שנערך ב-2007 לאחר הצטרפותה של ישראל ביתנו לקואליציה, מונה שר התיירות יצחק הרצוג מהעבודה לשר הרווחה, ובמקביל נקבע כי יופקד על נושאי תפוצות, חברה ומאבק באנטישמיות.

בממשלה ה-32 בראשותו של בנימין נתניהו, הושבע יולי אדלשטיין כשר בלי תיק. המשרד הוקם ב-6 במאי 2009.

במרץ 2013 הוחלט לאחד את פעילות ההסברה של משרד זה עם מערך ההסברה הלאומי במשרד ראש הממשלה, ולהעביר למשרד זה את הפונקציות של המשרד לענייני ירושלים. שמו של המשרד שונה בהתאם ל"משרד לירושלים והתפוצות", ובראשו עמד השר נפתלי בנט.

במאי 2015 החליטה הממשלה ה-34 להעביר את שטחי הפעולה בענייני ירושלים למשרד ראש הממשלה ולשנות את שם המשרד למשרד התפוצות.

 במהלך מלחמת ״חרבות ברזל״ 
באוקטובר 2023, בעקבות מלחמת חרבות ברזל הגביר משרד התפוצות והמאבק באנטישמיות את פעולותיו בחיזוק הקשר עם יהדות התפוצות והמלחמה באנטישמיות כמו גם בהסברה הישראלית:

 פתח חמ"ל לניהול המאמץ ההסברתי בעולם.
 הוביל משלחות של נציגי משפחות חטופים ונרצחים ליעדים מדיניים ברחבי העולם על מנת להפעיל לחץ בינלאומי ולסייע בשחרור החטופים ולעודד גורמים בין לאומיים להוקיע ולפעול כנגד ארגון הטרור חמאס. משלחות יצאו ללונדון, רומא, קנדה, ארצות הברית ובריסל, האיחוד האירופי ונאט"ו, מקסיקו, מיאמי ואוסטרליה ויפן.
 השקת מנגנון תמיכה לארגונים הפועלים במאמצי התודעה של מדינת ישראל בזירה הבינלאומית. במסגרת זו תמך המשרד בפעילות תודעה בדגש על יוזמות בעלות תפוצה והשפעה רחבת היקף.
 מתן סיוע דחוף למיזמים משותפים לתמיכה במאמץ התודעה באמצעות ארגון "Voices of Israel" שמטרותיה לפעול לחיזוק מיצובה של מדינת ישראל בזירה הבינלאומית.
 ניהול מרכז הדיגיטל הלאומי בעיר שדרות - מרכז ששימש כמרכז לעיתונות בין לאומית, בשיתוף עם לשכת העיתונות הממשלתית. המרכז ניהל תדרוכים לעיתונאים ודיפלומטים וקיים סיורים בשטח לעיתונאים, משפיענים ומובילי דעת קהל מהארץ ומהעולם.

החל מדצמבר 2024 אחראי המשרד על הנפקת אישורי כניסה לגדה המערבית ולרצועת עזה עבור עובדים של ארגוני סיוע. באוגוסט 2025 התלוננו 104 ארגוני סיוע, ביניהם רופאים ללא גבולות ואוקספם, כי המשרד משבש את פעילותם בעזה באמצעות נהלים דרקוניים.

במהלך המלחמה הייתה באירופה עלייה באנטישמיות ובשנאת ישראל, עם תקריות רבות במדינות שונות. המשרד העסיק אסטרטגים, מומחים ללוחמה פסיכולוגית ולהעלאת תודעה, למטרות הסברה ישראלית בעולם, אך העלייה באנטישמיות נמשכה..

שרי המשרד
+לא ממוסגר|62x62 פיקסליםשרי התפוצות בממשלות ישראלמס'דיוקןשם
(תקופת חיים)סיעהתקופת כהונהממשלהמאז 1999 הופקד נושא התפוצות במשרד ראש הממשלה ונמסר מעת לעת לשרים שהחזיקו בתיקים אחרים עד הקמת משרד התפוצות ב-2009 -לא ממוסגר|105x105 פיקסליםמיכאל מלכיאור
(1954-)ישראל אחת
מימד5 באוגוסט 19997 במרץ 2001העשרים ושמונה -100x100 פיקסליםנתן שרנסקי
(1948-)ישראל בעליה
לא ח"כ3 במרץ 20034 במאי 2005השלושיםהליכוד
לא ח"כ -לא ממוסגר|100x100 פיקסליםיצחק הרצוג
(1960-)עבודה-מימד
העבודה21 במרץ 200731 במרץ 2009השלושים ואחתמשרד ההסברה והתפוצות1100x100 פיקסליםיולי אדלשטיין
(1958-)הליכוד31 במרץ 200917 במרץ 2013השלושים ושתיים(2)100x100 פיקסליםראש הממשלה
בנימין נתניהו

(1949-)17 במרץ 201329 באפריל 2013השלושים ושלושמשרד ירושלים והתפוצות3100x100 פיקסליםנפתלי בנט
(1972-)הבית היהודי29 באפריל 201314 במאי 2015השלושים ושלושמשרד התפוצות(3)100x100 פיקסליםנפתלי בנט
(1972-)הבית היהודי14 במאי 20154 ביוני 2019השלושים וארבעהימין החדש(2)100x100 פיקסליםראש הממשלה
בנימין נתניהו

(1949-)הליכוד4 ביוני 201921 בינואר 20204100x100 פיקסליםציפי חוטובלי
(1978-)21 בינואר 202017 במאי 20205105x105 פיקסליםעומר ינקלביץ'
(1978-)כחול לבןחוסן לישראל17 במאי 202013 ביוני 2021השלושים וחמש693x93 פיקסליםנחמן שי
(1946-)העבודה
לא ח"כ13 ביוני 202129 בדצמבר 2022השלושים וששמשרד התפוצות והמאבק באנטישמיות7טקסט=עמיחי שיקלי|102x102 פיקסליםעמיחי שיקלי
(1981-)הליכוד29 בדצמבר 2022מכהןהשלושים ושבע

ראו גם
 דיני פניות ציבור בנושאי תפוצות ומאבק באנטישמיות

קישורים חיצוניים


 המשרד לירושלים והתפוצות (שינוי שם של משרד; חלוקת התפקידים בין השרים; העברת שטחי פעולה ממשרד למשרד), באתר של משרד ראש הממשלה



 הערות שוליים 

תפוצות
קטגוריה:הסברה ישראלית